&lsquo;...তার পর দু&rsquo;জনে বসে রইলাম চুপ করে৷ বিকেল শেষ হয়ে যাচ্ছে ধীরে৷ অনেক ছোটো হয়ে আকাশটা নেমে এসেছে মাথার কাছে৷ প্রাগৈতিহাসিক প্রাণীর লেজ হয়ে ঝুলছিল একটি মেঘ৷ ডানায় লুকনো রঙের সওগাত...&rsquo;৷ &lsquo;বুরবুদ&rsquo; নামক গল্প থেকে উদ্ধৃত কিছু পঙক্তি৷ এই গল্পের সংকলনে এগারোটি গল্প হাত-পা মেলে৷ অভ্যন্তরের কিছুমিছু বহু পরিচিত অথচ খুব কম ওম পাওয়া অভিব্যক্তি, আবেগ, এ সংকলনে ভিড় জমায়৷ হারিয়ে যাওয়া কোনও মায়া বুনে দিয়ে যায় আড়ালে৷